श्री यादव ने अदालत से आग्रह किया कि उनका स्वास्थ्य ठीक नहीं है इसलिए उन्हें राजेंद्र इंस्टीट्यूट ऑफ मेडिकल साइंस (रिम्स) की निगरानी में रखा जाये। अदालत ने उनके आग्रह को स्वीकार कर लिया और आदेश दिया कि श्री यादव को रिम्स के डाक्टरों की निगरानी में चिकित्सा सुविधा उपलब्ध करायी जाये। अदालत के आदेश से श्री यादव को होटवार स्थित बिरसा मुंडा केंद्रीय कारागार में भेज दिया गया और वहां मेडिकल जांच के बाद उन्हें बेहतर इलाज के लिए रिम्स भेज दिया गया। श्री यादव आज रिम्स में ही रहेंगे। उनकी जांच अभी पूरी नहीं हुई है। कल रिपोर्ट आने के बाद तय होगा कि वे रिम्स में रहेंगे या जेल में ही चिकित्सकों की देखरेख में रहेंगे ।